อาการคือ มีการถ่ายหนักตามปกติไม่มีเลือดปน แต่หลังจากถ่ายอุจจาระออก จะมีการปัสสาวะตามปกติ แต่ช่วงปลายของปัสสาวะ มีเลือดปนออกมา เริ่มจากสีแดงสด แล้วค่อยๆจางลง อยากทราบสาเหตุและอาการเบื้องต้นก่อนไปพบแพทย์ครับ
สวัสดีค่ะ ตูมตาม,การมีเลือดปนออกมาจากปัสสาวะ อาจมีสาเหตุได้จาก- การติดเชื้อทางเดินปัสสาวะ เป็นสาเหตุที่พบได้บ่อยที่สุด แต่มักพบในผู้หญิงมากกว่าผู้ชาย โดยมักมีอาการอื่นร่วมด้วย เช่น ปวดหรือแสบขณะปัสสาวะ ถ่ายปัสสาวะบ่อยครั้ง กลั้นปัสสาวะไม่ได้ รู้สึกปัสสาวะไม่สุด ปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ- โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก- อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา- เนื้องอกหรือมะเร็งที่ไตหรือกระเพาะปัสสาวะในเบื้องต้นแนะนำให้ดื่มน้ำมากๆ ไม่กลั้นปัสสาวะ หลีกเลี่ยงการดื่มชา กาแฟ หรือแอลกอฮอล์ หากยังคงมีเลือดปนออกมาอีก แนะนำควรไปพบแพทย์เพื่อตรวจหาสาเหตุค่ะ